Diari Oficial de la Generalitat Valenciana


Sumari del DOGV 5016, del 30-05-2005 (2005/5264)

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, LA 110, d'interconnexió entre la línia Pedrizas i la línia Borriol als termes municipals de Castelló de la Plana i Onda (Castelló), corresponent a l'expedient de referència ATLINE/2004/3/12 (projecte 394/03), s'aprova el seu projecte d'execució i es declara en concret la seua utilitat pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5264


Data del document
:   31-01-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * Onda
    * subministrament d'energia elèctrica
    * empresa privada

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, LA 110, d'interconnexió entre la línia Pedrizas i la línia Borriol als termes municipals de Castelló de la Plana i Onda (Castelló), corresponent a l'expedient de referència ATLINE/2004/3/12 (projecte 394/03), s'aprova el seu projecte d'execució i es declara en concret la seua utilitat pública. [2005/F5264]
  
Examinats els antecedents que es troben en l'expedient ATLINE/2004/3/12 (projecte 394/03), del Servici Territorial d'Energia, tramitat a instància de la mercantil Iberdrola Distribución Eléctrica, SAU (Iberdrola).
  
Antecedents de fet
  
Primer. El 14 de gener del 2004, Iberdrola va sol·licitar l'autorització per a la construcció d'una línia aèria trifàsica a 20 kV, LA 110, d'interconnexió entre la línia Pedrizas i la línia Borriol als termes municipals de Castelló de la Plana i Onda (Castelló).
  
Segon. El dia 30 de gener de 2004 van ser satisfetes les taxes de l'esmentat expedient, i va començar la tramitació.
  
Tercer. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana del 29 de juliol de 2004, en el Butlletí Oficial de la Província de Castelló del 19 d'agost de 2004, i en el periòdic Mediterráneo del 23 de juliol de 2004. Així mateix es va publicar l'anunci corresponent en el tauler d'edictes dels ajuntaments de Castelló de la Plana i Onda. Durant el període d'informació pública no s'han presentat al·legacions.
  
Quart. Amb data 27 de maig de 2004 es van tramitar les separates als ajuntaments de Castelló de la Plana i Onda, així com a la Conselleria de Territori i Habitatge, a la Confederació Hidrogràfica del Xúquer i a la Diputació de Castelló, i van establir tots estos els corresponents condicionats.
  
Cinqué. El dia 18 de juny de 2004, per part de personal tècnic del Servici Territorial d'Energia es va emetre un informe tècnic sobre el projecte.
  
Sisé. D'acord amb la documentació presentada l'objecte de la sol·licitud és millorar i ampliar la xarxa aèria de mitjana tensió de distribució d'energia elèctrica per a subministrar un servici elèctric regular, considerant les previsions d'expansió del territori afecte a la dita instal·lació.
  
Fonaments de dret
  
Primer. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Este Servici Territorial d'Energia, resol:
  
Primer. Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, secc. LA 110, d'interconnexió entre la línia Pedrizas i la línia Borriol als termes municipals de Castelló de la Plana i Onda (Castelló), corresponent a l'expedient amb referència ATLINE/2004/3/12 (projecte 394/03), i les característiques principals del qual són les següents:
  
Lloc de la instal·lació: terme municipal de Castelló de la Plana i Onda (Castelló).
  
Característiques principals: una línia aèria trifàsica a 20 kV, secc. LA 110 d'1.241 m d'interconnexió entre la línia Pedrizas i la línia Borriol als termes municipals de Castelló de la Plana i Onda (Castelló).
  
Projecte tipus: línia aèria de MT 1451/0105/1, tipus A-110 amb aïllament suspés
  
Pressupost: 29.198,58 euros.
  
Segon. Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que es mencionen a continuació:
  
Tercer. Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si fa al cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres al Servici Territorial d'Energia i adjuntarà el certificat tècnic de la instal·lació, als efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment dels condicionats que han sigut establits pels ajuntaments de Castelló de la Planta i Onda, així com la Conselleria de Territori i Habitatge, la Confederació Hidrogràfica del Xúquer i la Diputació de Castelló.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir de l'endemà de la notificació de la present resolució, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de notificació de la present resolució als titulars desconeguts o amb domicili ignorat o aquells en què, s'ha intentat la notificació, i esta no s'ha pogut practicar.